Diari Oficial de la Generalitat Valenciana


Sumari del DOGV 7106, del 09-09-2013 (2013/8674)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 127, denominada Bascons, situada en el terme municipal d'Oliva i pertanyent a l'Ajuntament d'Oliva, que té per objecte la utilització de la superfície estrictament necessària per a l'execució de les obres de laminació i millora del drenatge de la conca de la rambla de Gallinera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8674


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 127, denominada Bascons, situada en el terme municipal d'Oliva i pertanyent a l'Ajuntament d'Oliva, que té per objecte la utilització de la superfície estrictament necessària per a l'execució de les obres de laminació i millora del drenatge de la conca de la rambla de Gallinera. [2013/8674]  
  
Està en tràmit en esta Direcció Territorial de València, a sol·licitud de la societat estatal Aguas de las Cuencas Mediterráneas, SA (Acuamed), l'expedient FTW-F-219-0341, de concessió d'ús privatiu del domini públic forestal per a l'ocupació de terrenys a la forest d'utilitat pública número 127 de la província de València, denominada Bascons, situada en el terme municipal d'Oliva (València) i pertanyent a l'Ajuntament d'Oliva.  
L'objecte de l'ocupació és la utilització de la superfície estrictament necessària per a l'execució de les obres de laminació i millora del drenatge de la conca de la rambla de Gallinera, per espai de 6 anys.  
Esta ocupació és per interés públic, ja que així està previst en l'article 36.5 de la Llei 10/2001, de 5 de juliol, del Pla Hidrològic Nacional, modificat pel Reial Decret Llei 11/2005, de 18 de juny, on s'indica que «totes i cada una de les obres incloses en els annexos II i III es declaren d'interés general amb els efectes previstos en els article 46.2, 127 i 130 del Text Refós de la Llei d'Aigües, aprovat pel Reial Decret Legislatiu 1/2001, de 20 de juliol, i l'article 10 de la Llei d'Expropiació Forçosa respecte de la utilitat pública implícita en els plans d'obres de l'Estat». En l'annex II (inversions) i IV (actuacions prioritàries i urgents en les conques mediterrànies) de la Llei 10/2001 es troba esta actuació d'obres de «laminació i millora del drenatge de la conca de la rambla de Gallinera».  
Esta obra disposa de la Resolució de 14 de juliol de 2006, de la Secretaria General, per a la prevenció de la contaminació i el canvi climàtic, per la qual es formulava la declaració d'impacte ambiental sobre l'avaluació del projecte, la qual és positiva (BOE 224, de 19 de setembre de 2006).  
En virtut de conveni de gestió directa subscrit entre la societat estatal Aguas de las Cuencas Mediterráneas, SA (Acuamed) i el Ministeri de Medi Ambient, el 29 de setembre de 2005, va ser encarregada a Acuamed l'execució d'esta obra hidràulica.  
Este expedient se sotmet a informació pública d'acord amb el que establixen la Llei 43/2003, de 21 de novembre, de Forests, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cosa que es fa pública perquè se'n prenga coneixement, i es fixa el termini d'un mes a partir de la publicació d'este anunci en el Diari Oficial de la Comunitat Valenciana perquè els interessats puguen examinar l'expedient en les oficines de la Direcció Territorial de València, situades en l'edifici PROP I, carrer de Gregori Gea, 27, de València, en horari d'atenció al públic, i puguen presentar en este termini les al·legacions oportunes.  
  
València, 7 d'agost de 2013.- El director territorial: Vicente Collado Capilla.